El divendres 4 d'abril s'obri en Alaquàs El Passatge, un nou equipament per a joves
03/04/2003 19:02:00

# El divendres 4 d'abril s'obri en Alaquàs El Passatge, un nou equipament per a joves

*   03/04/2003 19:02:00
*   [Imprimir](#)
*   Compartir
*    https://www.alaquas.org/documento.asp?id\_do=8502

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8502%2F0&title=Ajuntament%20d%27Alaqu%C3%A0s.%20Premsa.El%20divendres%204%20d%27abril%20s%27obri%20en%20Alaqu%C3%A0s%20El%20Passatge%2C%20un%20nou%20equipament%20per%20a%20joves)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8502/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8502/8502_Form_4.jpg)](https://www.alaquas.org/ficheros/documentos/2003/2/8502/8502_Form_10.jpg "<a href='https://www.alaquas.org/ficheros/documentos/2003/2/8502/8502_Form_10.jpg' target=_blank><i class='fa fa-external-link' aria-hidden='true'></i>.El divendres 4 d'abril s'obri en Alaquàs El Passatge, un nou equipament per a joves</a>")

El grup de música Elefantes oferirà un concert a les 23 hores amb motiu de l'obertura d'aquesta nova infraestructura

El divendres dia 4 d'abril s'obri en Alaquàs un nou equipament per a joves, el Passatge, una instal·lació de més de 1.000 metres quadrats, que inclou un nou Centre d'Informació Juvenil, set locals d'assaig, una cabina d'enregistrament, una sala polivalent, a més d'un local per a la Casa de Joventut, una aula multimèdia i bar-cafeteria.

L'obertura del Passatge tindrà lloc a partir de les 19 hores de la vesprada i romandrà obert al públic fins la matinada per bé que les i els assistents puguen visitar les diferentes sales i dependències.

A partir de les 19:30 hores s'obrirà l'exposició "Mai més: 200 braços de solidaritat", ubicada en una de les sales del Passatge. Aquesta mostra itinerant reflecteix l'experiència de les i els joves de la comarca que han participat en activitats de voluntariat mediambiental a Galícia amb motiu de la catàstrofe del Prestige.

  
Amb motiu de l'obertura de El Passatge, l'Ajuntament d'Alaquàs presentarà en concert al  grup de música Elefantes. La formació presentarà de manera oficial el seu darrer treball, "La forma de mover tus manos", en la ciutat d'Alaquàs. L'actuació tindrà lloc al carrer de Xirivella de la localitat a partir de les 23 hores i l'entrada serà totalment gratuïta.

A partir del pròxim 4 d'abril, El Passatge serà un espai públic municipal amb capacitat per a respondre a les inquietuds creatives, musicals, tecnològiques, associatives, lúdiques i d'informació de les i els joves d'Alaquàs.

Compartimentat en sis grans estances principals, El Passatge albergarà el segon Centre d'Informació Juvenil (CIJ) d'Alaquàs, que s'afegeix al ja existent en el Centre Cultural l'Olivar. D'aquesta manera, el servei d'atenció i assessorament a joves queda descentralitzat, alhora que la ubicació de les noves instal·lacions permet cobrir les necessitats d'un important nombre d'associacions i col·lectius existents en la zona nord d'Alaquàs.

Aquest servei estarà complementat amb l'habilitació d'una sala d'usos polivalents, totalment insonoritzada, dotada amb camerins i preparada acústicament per a la celebració de concerts, projeccions de cine, representacions teatrals, conferències i exposicions artístiques.

Una de les innovacions més significatives que inclou El Passatge són els locals destinats als grups de rock. Un total de set sales -una central i sis de menor grandària- perfectament equipades es convertiran en els locals on podran assajar els conjunts locals. Les instal·lacions ténen un estudi de gravació on els grups podran realitzar les seues maquetes.  
   
El Passatge també tindrà un gran centre de recursos tecnològics, anomenat Punt d'Accés, que estarà dotat de 33 ordinadors. A més dels usos habituals, aquesta sala es convertirà en un espai de formació en noves tecnologies, amb cursos adreçats a col·lectius i entitats de la ciutat.

El Passatge també albergarà la seu de la Casa de Joventut Sauqala. Els joves d'aquest col·lectiu, integrat per diversos grups estables, disposaran d'un espai en el què reunir-se i desenvolupar les seues activitats. Aquest local està distribuït en una sala de solidaritat, un laboratori de fotografia, una sala per a la pràctica de diferents tallers i un espai comú.

El Passatge incorpora així mateix una sèrie de prestacions complementàries d'atenció als seus usuaris i usuàries, com per exemple una cafeteria amb obertura tant a l'interior del centre com a l'exterior, una zona d'estacionament per a bicicletes, entre d'altres.

Amb aquesta infraestructura, l'Ajuntament d'Alaquàs completa les dotacions públiques dirigides a les i els joves de la ciutat. La instal·lació, denominada així per emplaçar-se a un costat i a l'altre del passatge que uneix l'avinguda Blasco Ibáñez amb el carrer Xirivella, serà el projecte més important dels últims anys dut a terme pel Consistori pel que fa a dotacions públiques municipals per a joves i tot un referent en aquest tipus d'equipaments en la Comunitat Valenciana.